गुल्मीबाट हप्ताको दुई दिन उडान नियमित
नेपाल एयरलाइन्सले गुल्मीको रेसुङ्गा विमानस्थलबाट हप्तामा दुई दिन नियमित उडान गर्ने भएको छ । यसअघि शुक्रबार मात्रै उडान भर्ने गरेको नेपाल एयरलाइन्सले अब मङ्गलबार पनि उडान गर्ने भएको हो ।
तिलाचन पाण्डेतम्घास, असोज ९ गते । नेपाल एयरलाइन्सले गुल्मीको रेसुङ्गा विमानस्थलबाट हप्तामा दुई दिन नियमित उडान गर्ने भएको छ । यसअघि शुक्रबार मात्रै उडान भर्ने गरेको नेपाल एयरलाइन्सले अब मङ्गलबार पनि उडान गर्ने भएको हो । एयरलाइन्सको जहाजले प्रत्येक शुक्रबार गर्ने गरेको नियमित उडानमा हप्ताको दुई दिन मङ्गलबार र शुक्रबार उडान भर्ने गरी उडान तालिका भएकाले सोही अनुसार उडान भरेको रेसुङ्गा विमानस्थलका स्टेशन प्रमुख सुमन थापाले जानकारी दिनुभयो ।मङ्गलबारको उडानमा काठमाडौंबाट १२ जना यात्रु लिएर उडान भरेको विमानले रेसुङ्गाबाट भने एक जना मात्र यात्रु लिएर उडान भरेको थापाले बताउनुभयो । मङ्गलबार उडान हुन्छ भन्ने धेरैलाई जानकारी नभएका कारण रेसुङ्गाबाट फर्किदा यात्रु नभएको उहाँको भनाइ छ । मौसम सफा भएमा नियमित रुपमा हप्ताको दुई दिन उडान भर्ने तालिका रहेको थापाले बताउनुभयो ।मौसम खराबीका कारण असार पहिलो हप्ताबाट उडान नभरेको विमानले भदौ २९ गतेबाट  नियमित उडान भरेको हो । गत शुक्रबार भने मौसम सफा नभएका कारण एयरलाइन्सले उडान भर्न सकेको थिएन ।नेपाल एयरलाइन्सको विमानले प्रत्येक हप्ताको शुक्रबार बिहान ६ः३० बजे काठमाडौंबाट र रेसुङ्गाबाट काठमाडौंका लागि ७ः४० बजे उडान भर्ने गरी समय निर्धारण गरेको छ ।काठमाडौंबाट रेसुङ्गाका लागि सात हजार दुई सय र रेसुङ्गाबाट काठमाडौंका लागि सात हजार ८० रुपियाँ भाडा निर्धारण गरेको छ ।